**Ministru kabineta noteikumu projekta**

**„Noteikumi par Latvijas būvnormatīvu LBN 405-15 „Būvju tehniskā apsekošana”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums |  Ministru kabineta noteikumu projekts „Noteikumi par Latvijas būvnormatīvu LBN 405-15 „Būvju tehniskā apsekošana”” (turpmāk – būvnormatīvs) tiek izdots saskaņā ar Būvniecības likuma 5.panta pirmās daļas 3.punktu, kā arī, lai nodrošinātu Būvniecības likuma pārejas noteikumu 2.punkta izpildi. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Būvniecības likuma pārejas noteikumu 2. punktam Latvijas būvnormatīvs LBN 405-15 „Būvju tehniskā apsekošana” ir piemērojams ne ilgāk kā līdz 2015.gada 1.jūlijam. Līdz ar to, līdz šīm laikam ir nepieciešams izdot jaunu atbilstošu būvnormatīvu, lai noteiktu būvju tehniskās apsekošanas darbu kārtību un saturu. Jaunais būvnormatīvs pēc būtības nemaina līdz šim noteikto būvju tehniskās apsekošanas kārtību.Būvnormatīvs nosaka, ka būvi apseko:1) periodiski būves ekspluatācijas laikā atbilstoši tās lietošanas veidam saskaņā ar būvju tehnisko uzturēšanu regulējošiem normatīvajiem aktiem. Tā, piemēram, prasība periodiski apsekot daudzdzīvokļu dzīvojamās mājas un tajā esošo iekārtu un inženiertīklus ir jāveic saskaņā ar dzīvojamo māju pārvaldīšanas jomas normatīvajiem aktiem, bet otrās vai trešās grupas publiskas ēkas apsekošanu reizi 10 gados ir jāveic saskaņā ar ēku būvnoteikumiem. Būves vizuālo apskati saskaņā ar Būvniecības likuma 21.pantu var veikt būvinspektors, kontrolējot ekspluatācijā pieņemtas būves drošumu, kuras laikā fiksē un novērtē redzamos bojājumus un sagatavo atzinumu par būves pārbaudi. Apskates rezultāti var būt pamats detalizētai būves, tās daļas vai iebūvēto būvizstrādājumu tehniskajai izpētei.2) pirms būves atjaunošanas, pārbūves vai restaurācijas būvprojekta izstrādes, arī pirms būvprojekta minimālā sastāvā sagatavošanas vai pirms dokumentu izstrādes vienkāršotai ēkas fasādes atjaunošanai, lai noteiktu būves bojājumu apjomu, kā arī atbilstību būves izmantošanas mērķim un spēkā esošajiem normatīvajiem aktiem;3) pirms būvdarbu atsākšanas (pēc pārtraukuma);4) citos gadījumos, ja jānosaka būves tehniskais stāvoklis.Veicamo darbu apjomu pasūtītājs nosaka apsekošanas uzdevumā.Būves apseko būvspeciālists atbilstoši būvspeciālistu kompetences novērtēšanas un patstāvīgās prakses uzraudzības normatīvajā aktā noteiktai attiecīgās sfēras būvspeciālista kompetencei vai būvkomersantu reģistrā reģistrēta juridiskā persona, kura nodarbina attiecīgu būvspeciālistu. Apsekošanas rezultāti ir jāapkopo tehniskās apsekošanas atzinumā, kura forma ir dota būvnormatīva pielikumā. Pilna tehniskā apsekošana ir jāveic vienmēr, lai arī vizuālās apskates laikā nav konstatēti redzami bojājumi. Bieži, būvdarbu laikā, atsedzot konstrukcijas, bojākumi ir redzami, līdz ar to sadārdzinās būvdarbi, jo atklājas vēl papildus bojājumi, kas sākotnēji netika ievērtēti.Atzinumam var pievienot šādus apsekošanas gaitā izstrādātos materiālus:1) konstrukciju apsekošanas kartogrammas (novietne, stāvu plāni, griezumi, fasādes);2) uzmērījumu skices, atsevišķu būves daļu, būvizstrādājumu vai elementu (grunts, būvkonstrukcijas, inženierkomunikācijas, apdare) detalizētus apsekošanas zīmējumus;3) fotoattēlus ar aprakstiem un komentāriem (būve, tās fragmenti, detaļas un raksturīgākie bojājumi, atsegumu detaļas);4) specializēto dienestu sastādītos aktus un citus dokumentus (monitoringa rezultātus, laboratorijas analīzes, ekspertu atzinumus).Ar būvnormatīva spēkā stāšanos spēku zaudēs 2001.gada 16.oktobra Ministru kabineta noteikumi Nr.444 „Noteikumi par Latvijas būvnormatīvu LBN 405-01 „Būvju tehniskā apsekošana””. |
|  3. | Projekta izstrādē iesaistītās institūcijas | Noteikumu projekta izstrādē netika iesaistītas citas institūcijas |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Būvnormatīva regulējums var ietekmēt jebkuru personu, kura ierosinās un veiks būvniecību. Regulējums attiecas uz būvniecības nozarē strādājošajiem būvspeciālistiem. |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības. |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projekta pārstrādi sabiedrība tika informēta Ekonomikas ministrijas rīkotajos semināros par jauno būvniecības regulējumu. Noteikumu projekts sabiedrībai publiski ir pieejams Ekonomikas ministrijas mājās lapā internetā, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā internetā.Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktā minētās darbības nav jāveic, jo noteikumu projektā paredzētais tiesiskais regulējums nemaina līdzšinējo spēkā esošo regulējumu. |
| 2. | Sabiedrības līdzdalība projekta izstrādē  | Sabiedrības priekšlikumi vai iebildumi nav saņemti. |
| 3. | Sabiedrības līdzdalības rezultāti  | Sadaļa tiks precizēta atbilstoši saņemtajiem atzinumiem. |
| 4. | Cita informācija | Nav |

*Anotācijas III, IV un V, VII sadaļa - projekts šīs jomas neskar.*

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

25.06.2015. 9:42

693

E.Bučinska,

67013032, Elga.Bucinska@em.gov.lv